KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. június 22-i ülésére)

TÁRGY: VEZETÉKJOG BIZTOSÍTÁSA AZ EDF DÉMÁSZ HÁLÓZATI ELOSZTÓ KFT.  RÉSZÉRE

Az Optokom Kft. az EDF DÉMÁSZ Hálózati Elosztó Kft. megbízásából készíti, a Soltvadkert, AK Facturing Kft. Felsőcsábor 0448/14 és 0448/16 hrsz-ú ingatlanok villamos energia ellátását biztosító 20 kV-os földkábel építéséhez szükséges terveket a határozat-tervezet 1. sz. melléklete szerinti nyomvonalrajznak megfelelően.

A Vrabély Mérnöki Iroda Kft. tervezi, az EDF DÉMÁSZ Hálózati Elosztó Kft. megbízásából a Kunságszesz Zrt. Bánffy utca 35-37. sz. alatti ingatlana többlet villamos energia ellátásának biztosításához szükséges terveket, a határozat-tervezet 2. sz. melléklete szerinti nyomvonalrajznak megfelelően. A fennálló kábeltúlterhelés megszüntetése érdekében a meglévő, kábel nyomvonalába fektetnék le az új tehermentesítő kábelt.

A PRIMAVILL Hálózatszerelő Kft. tervezi, az EDF DÉMÁSZ Hálózati Elosztó Kft. megbízásából, a TBG Hungária-Beton Kft. Izsáki u. 13. sz. alatti ingatlana többlet energia ellátásának biztosításához szükséges terveket, a határozat-tervezet 3. sz. melléklete szerinti nyomvonalrajznak megfelelően. Ennek érdekében az önkormányzati tulajdonú közúton 26,5 m hosszúságú, 2,2 m szélességű 20 kV feszültség szintű földkábelt, valamint 7 m hosszúságú, 1,8-2,2 m szélességű, 0,4 kV feszültség szintű földkábelt kívánnak lefektetni.

A tervezők kérték, az Önkormányzat az önkormányzati ingatlanok vonatkozásában járuljon hozzá a tervezett beruházáshoz, a kábelek létesítéséhez és a vezetékjog alapításához.

Mivel a vezetékek kiépítése az önkormányzati ingatlanok rendeltetésszerű használatát nem akadályozza, javasolom, a Képviselő-testület járuljon hozzá, hogy az EDF DÉMÁSZ Hálózati elosztó Kft. a tervezett beruházásokat elvégezze.

Figyelemmel Kiskőrös Város Önkormányzata és a DÉMÁSZ Rt. (e jogviszonyban az EDF DÉMÁSZ Hálózati Kft. jogelődje) között 2002. július 29-én létrejött, Kiskőrös város területfejlesztési terveinek támogatása és a közterületen telepítendő közművek elhelyezésére vonatkozó együttműködési megállapodásban foglaltakra (mely szerint a Kft. évente meghatározott keretösszeg erejéig saját forrásból fejlesztéseket, közmű-kiváltásokat stb. végez, melynek ellenében az Önkormányzat ingyenesen engedélyezi a villamos-közművek elhelyezését) javasolom, hogy a Képviselő-testület a határozat-tervezetben foglaltak szerint járuljon hozzá a vezetékek kiépítéséhez és a vezetékjog alapításához.

Kiskőrös, 2011. június 2.


Domonyi László sk.


polgármester

HATÁROZAT-TERVEZET

1. A Képviselő-testület hozzájárul ahhoz, hogy az EDF DÉMÁSZ Hálózati Elosztó Kft. (6720 Szeged, Klauzál tér 1.) a határozat-tervezet

a) 1. számú mellékletét képező nyomvonalrajz szerint, az önkormányzati tulajdonú, kiskőrösi

· 0377 hrsz-ú közterületen 199 m hosszúságú, (417,9 m2 biztonsági övezetű) földkábelt,

· 0347/1 hrsz-ú közterületen 1110 m hosszúságú, (2331 m2 biztonsági övezetű) földkábelt létesítsen és vezetékjogot alapítson.

      b) 2. számú mellékletét képező nyomvonalrajz szerint, az önkormányzati tulajdonú,

           kiskőrösi 1849 hrsz-ú közterületen 347 m hosszúságú (139 m2 biztonsági övezetű) 

           földkábelt létesítsen és vezetékjogot alapítson.

       c) 3. sz. mellékletét képező nyomvonalrajz szerint, az önkormányzati tulajdonú, kiskőrösi

           1752 hrsz-ú közterületen 26,5 m hosszúságú (58 m2 biztonsági övezetű), továbbá 7 m 

          hosszúságú (13,6 m2 biztonsági övezetű) földkábelt létesítsen és vezetékjogot alapítson.
2. A Képviselő-testület megállapítja, hogy Kiskőrös Város Önkormányzata és a DÉMÁSZ Rt. (jelen jogügylet vonatkozásában, mint az EDF DÉMÁSZ Hálózati Elosztó Kft. jogelődje) között 2002. július 29-én létrejött, Kiskőrös város területfejlesztési terveinek támogatására és a közterületen telepítendő villamos közművek elhelyezésére vonatkozó együttműködési megállapodás alapján, az EDF DÉMÁSZ Hálózati Elosztó Kft-nek a vezetékjog alapításával kapcsolatos fizetési kötelezettsége nincs.

3. A Képviselő-testület felhatalmazza a polgármestert a vezetékek létesítésére vonatkozó tulajdonosi hozzájárulások megadására, és a vezetékjog alapítására vonatkozó megállapodás megkötésére.

